嗰時斯巴達就一定要搞清楚波斯帝國下一步嘅戰略，就喺嗰時捉咗一位從波斯帝國返嚟雅典送信嘅雅典信使。斯巴達啲兵搜咗呢位信使身，點知摷來摷去凈係得條寫住亂序希臘字母嘅腰帶。斯巴達軍隊嘅統帥賴山達覺得條腰帶入面啲字有輘輷，後嚟佢研究咗好耐，試過將腰帶入面啲字用各種方法嚟重新排過都破解唔到，就喺賴山達開始失去信心嗰陣，佢無意噉將條腰帶捹到去手頭嘅劍頂嗰度，隨即發現腰帶入面嗰啲立立亂嘅字母即刻變成咗一段有意義嘅文。